b'\n_START_ARTICLE_\nKlebelsbergita\n_START_SECTION_\nCaracter\xc3\xadstiques\n_START_PARAGRAPH_\nLa klebelsbergita \xc3\xa9s un sulfat de f\xc3\xb3rmula qu\xc3\xadmica Sb\xe2\x82\x84O\xe2\x82\x84(SO\xe2\x82\x84)(OH)\xe2\x82\x82. Cristal\xc2\xb7litza en el sistema ortor\xc3\xb2mbic. La seva duresa a l\'escala de Mohs es troba entre 3,5 i 4. \xc3\x89s l\'an\xc3\xa0leg amb antimoni de la tavagnasco\xc3\xafta. L\'exemplar que va servir per a determinar l\'esp\xc3\xa8cie, el que es coneix com a material tipus, es troba conservat al Smithsonian Institution._NEWLINE_Segons la classificaci\xc3\xb3 de Nickel-Strunz, la klebelsbergita pertany a "07.BB: Sulfats (selenats, etc.) amb anions addicionals, sense H\xe2\x82\x82O, amb cations de mida mitjana" juntament amb els seg\xc3\xbcents minerals: caminita, hauckita, antlerita, dolerofanita, brochantita, vergasova\xc3\xafta, schuette\xc3\xafta, paraotwayita, xocomecatlita, pauflerita i grandviewita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a Baia Sprie (Fels\xc3\xb6b\xc3\xa1nya), en una zona d\'oxidaci\xc3\xb3 d\'un dip\xc3\xb2sit d\'estibina, a la prov\xc3\xadncia de Maramure\xc8\x99, Romania. Tamb\xc3\xa9 ha estat descrita a altres indrets a Europa i \xc3\x80sia, i els seus jaciments no arriben a la vintena.'